Kehakaal
12. jaanuar 2015
Tere!
Olen 17.aastane neiu. Olen 182 cm pikk ja kaalun 89kg. Leian et mõned lisakilod siiski on. Ideaalkaaluks näitavad kehamassiindeksi kalkulaatorid 72kg. Kuidas oleks kõige tõhusam hakata tasapisi kaalu langetama?
Spetsialist vastab:Tagli Pitsi
Esialgseks eesmärgiks tasuks panna pigem normaalkaalu ülemine piir ehk 80 kg. Kaalulangus peaks toimuma väga aeglases tempos, maksimaalselt 2 kg kuus. Alustada tuleks toidupäeviku pidamisest (umbes 10 päeva, võimalusel toite kaaludes, vaadates keskmist tulemust), et välja selgitada, milline on energia ja erinevate toitainete saamine, kas sööte piisavalt köögivilju, täisteratooteid ja kala ning võimalikult vähe magusaid näkse ja jooke, rasvaseid piima- ja lihatooteid, valmistoite jne. Vastavalt saadud tulemustele tuleks hakata oma toitumises tegema muudatusi, millest täpsemalt saab lugeda siit. Kindlasti tuleks suurendada ka oma füüsilist aktiivsust. Esialgu piisab tunniajasest tempokast jalutamisest (talvel ka suusatamisest-uisutamisest) päevas.